Валери Иванов
Владетел

chitanka.info

Развиделява се.

Петлите пеят.

В банята — чучурът капе…

Недоимъкът на евроинтеграцията.

Понеже сме на „ти“ с приватизацията,

аз си връщам старите имоти:

Вяра,

Гордост,

Свобода

и Чест.

И още днес се превръщам в частен субект,

с независима воля

и здрав интелект.

И в частност,

дължа да заявя:

„Обикнах друга жена!“

Изневерих на традицията.

Наруших кондицията.

Имам право да съгреша с добродетел!

Имам право да бъда владетел!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.